Dakodonou
<s>Dakodonou (alternativno i Dakodonu ili Dako Donu) bio je, prema predaji i dostupnim izvorima, drugi vladar Dahomeja, a vladao je od oko 1620. do 1645. godine.</s><s>Usmena predaja naroda Fon navodi kako je Dakodonou bio sin vladara Gangnihessoua, prvog vladara Fona na području abomejskog platoa.</s><s>Dakodonou formalno nikada nije bio kralj, ali se navodi kako je ubio lokalnog plemenskog vođu u Abomeyju i tu utemeljio sjedište fonske države te dao izgraditi prvu vladarsku palaču u gradu.</s><s>Pripisuje mu se i izgradnja podzemnog naselja Agongointo-Zoungoudo.</s><s>Iako se tradicionalno smatrao pretečom dahomejskih kraljeva, postoje teorije da je Dakodonou zapravo bio pripadnik lokalnog plemena, a ne Fon, koji je tek kasnije, vjerojatno za vladavine Agaje, dodan na spisak vladarske kronologije i to kako bi se dodatno legitimirala nasljedna linija koja je kretala od Gangnihessoua i učvrstila vlast na lokalnim stanovništvom.</s><s>Njegov sin i nasljednik, Houegbadja, prema ovoj je teoriji usvojeni, a ne biološki sin Dakodonoua.</s>

<s>Dakodonou je preminuo 1645. godine, a naslijedio ga je Houegbadja, koji je formalno utemeljio Kraljevstvo Dahomej i postao njegovim prvim kraljem.</s>

<s>Reference</s>

<s>Literatura 
 Victor-Louis Maire, « Dachko (1625-1650) », in Dahomey : Abomey, décembre 1893 – Hyères, décembre 1903, A. Cariage, Besançon, 1905. (ouvrage ancien)</s>

<s>Vladari Dahomeja</s>

